Knivstikkeriet fandt sted på Jørgen Fibigersgade i Hirtshals omkring kl. 18.30 tirsdag aften. Her kom den 49-årige mand og en anden mand på 38 år op at skændes. Under skænderiet trak den 49-årige mand en kniv. - Vi kender ikke noget til motivet endnu, men manden bliver højst sandsynligt fremstillet i grundlovsforhør i morgen, siger vagtchef Karsten Kristensen. Den 38-årige har fået læsioner på halsen og en skade på ryggen, men er ikke kommet alvorligt til skade. Den 49-årige mand er kørt til detentionen i Aalborg. Offeret blev kørt på skadestuen i Hjørring. En 49-årig fremstilles i grundlovsforhør onsdag formiddag.

Referat:
49-årig mand fra Hirtshals er anholdt og fremstilles i grundlovsforhør onsdag formiddag. Opdateret kl. 06.25.